ผมเป็นผื่นแดงที่หัวอวัยวะเพศครับและมีอาการคันบางครับ ผมต้องใช้ยาทาอะไรได้บ้างครับ และถ้าจะไปหา ต้องหาด้านไหนครับ อาการนี้เป็นมาหนึ่งอาทิตย์แล้วครับ ชอบครับ
สวัสดีค่ะ อาการผื่นแดงที่อวัยวะเพศและคันดังกล่าวมานั้น อาจจะเกิดจาก การมีเยื่อบุอวัยวะเพศอักเสบและติดเชื้อเช่นเชื้อแบคทีเรียหรือเชื้อรา การมีผดร้อน ความอับชื้น ผื่นผิวหนังอักเสบจากการแพ้สัมผัสสารที่แพ้เช่นสบู่ที่มาโดนบริเวณอวัยวะเพศ การเสียดสีหรือการถลอกตื้นๆขณะทำกิจกรรมทางเพศ โรคติดต่อทางเพศสัมพันธ์เช่นหนองใน แผลริมอ่อน ก็ยังเป็นไปได้ อาจมีปัสสาวะแสบขัดร่วมด้วยเบื้องต้นงดการมีเพศสัมพันธ์ รับประทานยาแก้คันได้ ไม่ไปแกะเกาบริเวณที่เป็น ใช้แค่น้ำเปล่าสะอาดล้างภายนอกเบาๆเท่านั้น ยังไม่เอายาอะไรมาทาเอง เพราะยังไม่ทราบการวินิจฉัยที่แน่นอนสามารถไปพบแพทย์ทั่วไปเพื่อประเมินอาการก่อนเบื้องต้นได้ ว่าน่าจะเป็นอาการในกลุ่มโรคใดร่วมกับตรวจคัดกรองโรคติดต่อทางเพศสัมพันธ์ไปด้วย ถ้ามีควรได้รับยาฆ่าเชื้อที่ตรงกับโรคต่อไป